Big Little Lies

***Big Little Lies*** er en amerikansk dramaserie som blir sendt på TV-kanalen HBO. Første sesong hadde premiere i 2017. TV-serien ble skapt av David E. Kelley og er basert på Liane Moriartys roman *[[Store hvite løgner]]*. Innspillingen av serien begynte i januar 2016. Første sesong bestod av sju episoder regissert av Jean-Marc Vallée. Den hadde premiere 19. februar 2017 og endte 2. april 2017. Lydsporet til TV-serien ble utgitt på strømmetjenesten iTunes 31. mars 2017.

*Big Little Lies* fikk god kritikk, og Marte Hedenstad fra *[[Filmpolitiet]]* skrev: «HBOs nye serie *Big Little Lies* fremstår ved første øyekast som en blanding av *[[Pretty Little Liars]]* og *[[Mean Girls]]* – for voksne. Det er en passende beskrivelse for det stjernespekkede dramaet, som kombinerer intriger, maktkamp og ryktemaking, med et mordmysterie. Serien har imidlertid litt mer dybde enn de to nevnte, og ikke minst et spennende rollegalleri det er interessant å bli kjent med.»

Serien vant åtte Primetime Emmy Awards, blant annet for beste miniserie. Regissør Jean-Marc Vallée og skuespillerne Nicole Kidman, Alexander Skarsgård og Laura Dern vant alle priser for sitt arbeid. Manusforfatter David E. Kelley og skuespillerne Reese Witherspoon og Shailene Woodley ble også nominert.

*Big Little Lies* var i utgangspunktet en miniserie på sju episoder, men etter gode seertall ble det annonsert planer om en ny sesong. Sesong 2 hadde premiere på HBO 9. juni 2019, og episodene var regissert av Andrea Arnold. Meryl Streep ble med i serien i rollen som Mary Louise Wright, Perrys mor som prøver å komme til bunns i sønnens mystiske bortgang.

## Handling
Alenemoren Jane (Shailene Woodley) flytter til en ny by med sønnen Ziggy og blir tatt under vingene av powermamma Madeleine (Reese Witherspoon). Madeleines datter Chloe skal gå i samme klasse som Ziggy. På første skoledag blir Ziggy anklaget for å ha tatt kvelertak på Amabella, datteren til rivaliserende powermamma Renata (Laura Dern). Det setter i gang en kjedereaksjon som til slutt ender med mord. Gjennom seriens sju episoder nøstes mordgåten opp. Nicole Kidman medvirker også i rollen som Celeste, en tobarnsmor som blir mishandlet av ektemannen Perry (Alexander Skarsgård).

## Medvirkende
### Hovedroller
* Reese Witherspoon som Madeline Martha Mackenzie
* Nicole Kidman som Celeste Wright
* Shailene Woodley som Jane Chapman
* Laura Dern som Renata Klein
* Alexander Skarsgård som Perry Wright, Celestes ektemann
* Adam Scott som Ed Mackenzie, Madelines ektemann
* Zoë Kravitz som Bonnie Carlson, Nathans nye kone
* Jeffrey Nordling som Gordon Klein, Renatas ektemann
* Meryl Streep som Mary Louise Wright, Perrys mor (sesong 2)
* Iain Armitage som Ziggy Chapman, Janes sønn
* Kathryn Newton som Abigail Carlson, Madelines datter

### Biroller
* Santiago Cabrera som Joseph
* Sarah Baker som Thea Cunningham
* Sarah Burns som Gabrielle
* P. J. Byrne som Nippal, skolens rektor
* Darby Camp som Chloe Mackenzie, Madelines datter
* Hong Chau som Jackie
* Kelen Coleman som Harper Stimson
* Merrin Dungey som detektiv Adrienne Quinlan
* Ivy George som Amabella Klein, Renatas datter
* Joseph Cross som Tom

## Referanser


## Eksterne lenker
*